1.

Prilog II. mijenja se kako slijedi: (a) u članku 1. definicija modula za izvanredne mjere briše se; (b) u članku 1. definicija „informacijski i kontrolni modul (ICM)” zamjenjuje se sljedećim: „- „informacijski i kontrolni modul (ICM)” znači modul SSP-a koji omogućuje imateljima PM računa dobivanje online informacija i dostavljanje naloga za prijenos likvidnosti, upravljanje likvidnošću i, ako je primjenjivo, u izvanrednim situacijama, iniciranje pričuvnih naloga za plaćanje ili naloga za plaćanje unutar rješenja za izvanredne situacije,”; (c) u članku 1. dodaje se sljedeća definicija: „- „rješenje za izvanredne situacije” znači funkcionalnost SSP-a koja obrađuje vrlo kritična i kritična plaćanja u izvanrednim situacijama,”; (d) u članku 4. stavku 2. točka (a) zamjenjuje se sljedećim: „(a) financijske odjele središnjih ili regionalnih vlada država članica;”; (e) u članku 4. stavku 2., točka (c) zamjenjuje se sljedećim: „(c) i. investicijska društva osnovana u Uniji ili EGP-u, uključujući i kada djeluju preko podružnice osnovane u Uniji ili EGP-u; i ii. investicijska društva osnovana izvan EGP-a, pod uvjetom da djeluju preko podružnice osnovane u Uniji ili EGP-u;”; (f) u članku 8. stavku 1. točki (b), podtočka ii. zamjenjuje se sljedećim: „ii. za subjekte iz članka 4. stavka 1. točke (b) i članka 4. stavka 2. točke (c) podtočke ii. predočiti mišljenje o državi u obliku utvrđenom u Dodatku III., osim ako je [umetnuti naziv SB-a] informacije i izjave koje se moraju iznijeti u tom mišljenju o državi već dobio u drugom kontekstu.”; (g) članak 11. stavak 9. zamjenjuje se sljedećim: „9. Sudionici odmah obavješćuju [umetnuti naziv SB-a] ako nastupi slučaj neispunjavanja obveza koji se odnosi na njih ili ako se na njih primjenjuju mjere za sprječavanje krize ili mjere za upravljanje krizom u smislu Direktive 2014/59/EU Europskog parlamenta i Vijeća (1) ili drugih jednakovrijednih mjerodavnih propisa.”; (1) Direktiva 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbama (EU) br. 1093/2010 i (EU) br. 648/2012 Europskog parlamenta i Vijeća (SL L 173, 12.6.2014., str. 190.)." (h) članak 27. zamjenjuje se sljedećim: „Članak 27. Postupci neprekinutog poslovanja i postupci pri nepredvidivim događajima 1. U slučaju neuobičajenog vanjskog događaja ili bilo kojeg drugog događaja koji utječe na rad SSP-a, primjenjuje se postupak neprekinutog poslovanja i postupak pri nepredvidivim događajima, oba opisana u Dodatku IV. 2. Eurosustav osigurava rješenje za izvanredne situacije ako nastupe događaji opisani u stavku 1. Povezivanje s rješenjem za izvanredne situacije i njegova uporaba obvezni su za sudionike koje [umetnuti naziv SB-a] smatra kritičnima. Drugi sudionici mogu se, na zahtjev, povezati s rješenjem za izvanredne situacije.”; (i) članak 28. mijenja se kako slijedi: i. stavak 3. zamjenjuje se sljedećim: „3. [umetnuti naziv SB-a] može odrediti dodatne sigurnosne zahtjeve svim sudionicima i/ili sudionicima koje [umetnuti naziv SB-a] smatra kritičnima, a posebno one povezane s kibersigurnošću ili suzbijanjem prijevara.”; ii. dodaju se sljedeći stavci 4. i 5.: „4. Sudionici dostavljaju [umetnuti naziv SB-a] svoju samocertifikaciju sustava TARGET2 i svoju potvrdu o postupanju u skladu sa zahtjevima pružatelja mrežnih usluga sustava TARGET2 vezanim uz sigurnost krajnje točke U slučaju nepostupanja s potonjim, sudionici moraju dostaviti dokument koji opisuje alternativne mjere za ublažavanje s kojima je [umetnuti naziv SB-a] zadovoljan. 5. Sudionici koji trećim stranama dozvoljavaju pristup svojem PM računu kako je navedeno u članku 5. stavcima 2., 3. i 4., rješavat će rizik koji proizlazi iz dopuštenja za taj pristup u skladu sa sigurnosnim zahtjevima iz stavaka od 1. do 4. Samocertifikacija iz stavka 4. određuje da sudionik trećim osobama koje imaju pristup PM računu tog sudionika nameće zahtjeve pružatelja mrežnih usluga sustava TARGET2 vezane uz sigurnost krajnje točke. (j) u članku 29. stavku 1., točka (c) zamjenjuje se sljedećim: „(c) omogućuje sudionicima da u slučaju pada sudionikove platne infrastrukture inicira pričuvnu preraspodjelu likvidnosti i pričuvna izvanredna plaćanja ili naloge za plaćanje unutar rješenja za izvanredne situacije.”; (k) u članku 38. stavku 2. točka (c) u prvoj rečenici zamjenjuje se sljedećim: „(c) tijelima za superviziju, sanaciju i nadzor država članica i Unije, uključujući središnje banke, u mjeri u kojoj je to potrebno za obavljanje njihovih javnih zadaća, i pod uvjetom da u svim tim slučajevima otkrivanje nije u suprotnosti s mjerodavnim pravom.”; (l) u Dodatku I. peti redak tablice iz stavka 2. podstavka 1. zamjenjuje se sljedećim: „MT 202COV Obvezno Plaćanje pokrića”; (m) u Dodatku III., pod naslovom „Referentni okvir za mišljenja o državi za sudionike izvan EGP-a u sustavu TARGET2”, stavak 3.2 zamjenjuje se sljedećim: „3.2 Opća pitanja o insolventnosti i upravljanju krizom 3.2.a Vrste postupaka zbog insolventnosti i upravljanja krizom Jedina vrsta postupaka zbog insolventnosti (uključujući nagodbu ili sanaciju) koji za potrebe ovog mišljenja obuhvaćaju sve postupke u vezi s imovinom sudionika ili podružnice koje ima u [jurisdikciji], kojima bi sudionik mogao podlijegati u [jurisdikciji], jesu sljedeći: [popisati postupke na izvornom jeziku i u prijevodu na engleski] (zajednički naziv „postupci zbog insolventnosti”). Pored postupaka zbog insolventnosti sudionik, sva njegova imovina ili podružnice koje ima u [jurisdikciji] mogu u [jurisdikciji] podlijegati [navesti privremenu obustavu plaćanja, posebnu upravu ili druge postupke zbog kojih plaćanja sudioniku i/ili od sudionika mogu biti privremeno obustavljena ili se mogu nametnuti ograničenja u vezi s tim plaćanjima ili slične postupke, uključujući mjere za sprječavanje krize i mjere za upravljanje krizom u smislu Direktive 2014/59/EU, na izvornom jeziku i u prijevodu na engleski] (dalje u tekstu pod zajedničkim nazivom „postupci”). 3.2.b. Ugovori u vezi s insolventnošću [jurisdikcija] ili određene političke jedinice unutar [jurisdikcije], kako su utvrđene, je/jesu strana/strane sljedećih ugovora u vezi s insolventnošću: [navesti, ako je to primjenjivo, one koji imaju ili mogu imati učinak na ovo mišljenje].”; (n) u Dodatku IV., stavak 6. mijenja se kako slijedi: i. točke (a) i (b) zamjenjuju se sljedećim: „(a) Ako smatra potrebnim, [umetnuti naziv SB-a] inicira izvanrednu obradu naloga za plaćanje upotrebom rješenja za izvanredne situacije SSP-a. U tim se slučajevima sudionicima i podsustavima pruža samo najniža razina usluga. [umetnuti naziv SB-a] obavješćuje svoje sudionike i podsustave o početku izvanredne obrade pomoću svih raspoloživih komunikacijskih sredstava. (b) Kod izvanredne obrade, sudionici dostavljaju naloge za plaćanje koje odobrava [umetnuti naziv SB-a]. Pored toga, podsustavi mogu dostaviti datoteke koje sadržavaju instrukcije za plaćanje koje [umetnuti naziv SB-a] može unijeti u rješenje za izvanredne situacije.”; ii. točke (d) i (e) zamjenjuju se sljedećim: „(d) Plaćanja potrebna za izbjegavanje sistemskih rizika smatraju se „kritičnima” i [umetnuti naziv SB-a] može odlučiti inicirati izvanrednu obradu u vezi s njima. (e) Sudionici dostavljaju naloge za plaćanje na izvanrednu obradu izravno u rješenje za izvanredne situacije te se obavješćivanje primatelja plaćanja provodi putem [umetnuti komunikacijska sredstva]. Podsustavi dostavljaju datoteke koje sadržavaju instrukcije za plaćanje [umetnuti naziv SB-a] radi učitavanja u rješenje za izvanredne situacije i koje ovlašćuju [umetnuti naziv SB-a] da to učini. [umetnuti naziv SB-a] može iznimno i ručno unositi plaćanja u ime sudionika. Informacije u vezi sa stanjem računa te terećenjem i odobrenjem računa mogu se dobiti putem [umetnuti naziv SB-a].”; (o) u Dodatku IV., stavku 7., točka (a) zamjenjuje se sljedećim: „(a) U slučaju da sudionik ima problem koji ga sprečava u namiri plaćanja u sustavu TARGET2, rješavanje problema je njegova odgovornost. Posebno, sudionik može upotrijebiti interno rješenje ili ICM funkcionalnost, odnosno pričuvna plaćanja za preraspoređivanje likvidnosti i pričuvna izvanredna plaćanja (npr. CLS, EURO1).”; (p) u Dodatku VI., treći i četvrti redak tablice iz stavka 13. zamjenjuju se sljedećim: „Nalozi za prijenos likvidnosti s DCA za T2S na DCA za T2S 14,1 eurocenta po prijenosu Promjene unutar salda (tj. blokada, deblokada, rezervacija likvidnosti itd.) 9,4 eurocenta po transakciji”.